คลำเจอก้อนที่เต้านมซ้าย ก้อนขยับไปมาได้ ไม่แข็ง ถ้าจับจะรู้สึกตึงๆเสียวๆ คลำเจอมา2อาทิตย์แล้วค่ะ กลัวเป็นโรคร้ายมากเลย ยังไม่กล้าไปหา ถ้าคลำเจอแบบนี้มีโอกาสเป็นอย่างอื่นนอกจากโรคร้ายไหมคะ
สวัสดีค่ะ งาน,การคลำได้ก้อนที่เต้านม อาจเกิดได้จากหลายสาเหตุ เช่น1. ถุงน้ำ (หรือซีสต์) มักคลำได้ค่อนข้างนิ่ม กลิ้งไปมาได้หรือขยับได้เล็กน้อย โดยปกติจะไม่ทำให้มีอาการเจ็บหรือปวด แต่หากมีการอักเสบ ก็จะทำให้เจ็บได้2. ก้อนเนื้องอกธรรมดา มีหลายชนิด ที่พบได้บ่อย คือก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย ไม่ทำให้เจ็บหรือปวด3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4. มะเร็งเต้านม ก้อนจะแข็ง ไม่สามารถขยับไปมาได้ ก้อนมักโตเร็ว มักพบในวัยกลางคนขึ้นไปหากก้อนไม่หายไป ก็ควรไปพบแพทย์เพื่อตรวจค่ะ โดยหากแพทย์คลำแล้วสงสัยว่าเป็นก้อน ก็อาจต้องตรวจด้วยยอัลตราซาวด์ หรือแมมโมแกรมต่อไป ในเบื้องต้น ไม่ควรไปกด บีบ นวดคลึงที่เต้านมบ่อย เพราะอาจทำให้เกิดการอักเสบตามมาได้ค่ะ